b"\n_START_ARTICLE_\nFolkefronten til Pal\xc3\xa6stinas Befrielse-Generalkommandoen\n_START_PARAGRAPH_\nFolkefronten til Pal\xc3\xa6stinas Befrielse-Generalkommandoen (ofte forkortet PFLP-GC efter engelsk Popular Front for the Liberation of Palestine-General Command) er en organisation ledet af Ahmed Jibril og udbrudt af PFLP i 1968. PFLP-GC har st\xc3\xa5et p\xc3\xa5 den Europ\xc3\xa6iske Unions terrorliste siden 2006. PFLP-GC figurerer som terrororganisation p\xc3\xa5 EU's og USA's henholdvise terrorlister._NEWLINE_Gruppen har en paramilit\xc3\xa6r fl\xc3\xb8j kaldet Jihad Jibril Brigades.\n_START_SECTION_\nHistorie\n_START_PARAGRAPH_\nI 1989 var der terroralarm i samtlige nordiske lufthavne. If\xc3\xb8lge information i Ekstra Bladet var der tale om 10\xe2\x80\x9313 pal\xc3\xa6stinensiske terrorister sandsynligvis fra PFLP-GC, der ville lave en aktion mod et fly._NEWLINE_I maj 2002 dr\xc3\xa6bte en bilbombe Jihad Jibril, den 41-\xc3\xa5rige s\xc3\xb8n af Ahmed Jibril. Jihad Jibril var en af organisationens milit\xc3\xa6rchefer. PFLP-GC beskyldte Mossad for mordet, men det blev ben\xc3\xa6gtet._NEWLINE_I forbindelse med den syriske borgerkrig har PFLP-GC st\xc3\xb8ttet Bashar al-Assad og skulle angiveligt have k\xc3\xa6mpet sammen med den syriske h\xc3\xa6r imod opr\xc3\xb8rene i og omkring Yarmouk."